# **Konferencia žiakov gymnázia**

1. Aktivita bude pre 1. – 3. ročník gymnázia povinná, pre žiakov 4. ročníka dobrovoľná.
2. Zapojiť sa môže jednotlivec alebo aj tím (maximálny počet 3 osoby).
3. Zameranie a téma je voľná, avšak vopred je nutné uviesť oblasť (predmet, z ktorého bude žiak alebo tím hodnotený). Oblasť žiaci oznámia triednemu učiteľovi v stanovenom termíne.
4. Žiak si zvolí konzultanta svojej práce, ktorý bude odborným vedúcim práce. Môže ním byť učiteľ Spojenej školy sv. Františka z Assisi, ale aj externý pracovník, napr. odborník z praxe, firma, rodič a pod. Meno zvoleného odborníka uvedie na titulnej stránke práce.
5. Študenti vypracujú prácu podľa schémy seminárnej práce, ktorá je na školskej stránke v záložke Gymnázium.
6. Prácu je potrebné odovzdať v písomnej verzii po jarných prázdninách v pondelok 08. 03. 2021 a zároveň bude uložená vtedy aj uložiť na školskom serveri tak, aby bola prístupná pre hodnotiacu komisiu. Práca bude zverejnená.
7. Hodnotenie prác študentov bude prebiehať v dvoch kategóriách:
8. Kategória: 1. – 2. ročník
9. Kategória: 3. – 4. ročník
10. Odmeny v jednotlivých kategóriách:

1. miesto – 50 eur

2. miesto – 40 eur

3. miesto – 30 eur

4. miesto – 25 eur

5. miesto – 20 eur

6. – 10. miesto – vecné ceny

1. Všetky práce budú ohodnotené známkou podľa vopred zverejnených kritérií.
2. Triedne kolá sa uskutočnia v určených termínoch za prítomnosti hodnotiacej komisie, postupujúce práce budú prezentované aj za prítomnosti verejnosti a podľa možnosti aj externej odbornej komisie.
3. Hodnotiť sa bude samotná práca ale aj prezentácia výsledkov – za presne stanovených podmienok – čas, spôsob, otázky – diskusia, vecnosť a kvalita práce ale aj výstup pri obhajobe.